wickkiey/tamil-wikipedia-chunked huggingface dataset:
# அனுமதிச் சீட்டு

**அனுமதிச் சீட்டு** (permission slip) என்பது ஒரு பள்ளி அல்லது பிற அமைப்பு ஒரு மாணவரிடம் களப்பயணம் செல்வதற்காக பெற்றோரிடம் அனுமதி பெறுவதற்காக வழங்கப்படும் படிவம் ஆகும்.  
ஒரு அமைப்பு ஒரு மாணவரை சுற்றுலாவிற்கு அழைத்துச் செல்ல அனுமதிக்கப்படுவதற்கு, பல இடங்களில் சட்டப்படி அனுமதிச் சீட்டுகள் தேவைப்படுகின்றன. சிறுவர்களாக இருக்கும்பட்சத்தில் அவர்களது பெற்றோர்களோ அல்லது சட்டரீதியிலான பாதுகாவலர்களோ இத்தகைய அனுமதியினை வழங்குவர்.  
அனுமதி சீட்டில் காணக்கூடிய தகவலில் மாணவரின் பெயர், களப்பயணம் நிகழும் இடம் மற்றும் அவசரகாலத்திற்கு தொடர்புகொள்ள வேண்டிய தொலைபேசி எண், முகவரி ஆகியவை அடங்கும்.
# அனுமதிச் சீட்டு

## வயது வந்த மாணவர்களுக்கான விண்ணப்பம்

சில பள்ளிகள் முதிர் அகவையர் மாணவர்களை தங்களது சொந்த அனுமதி சீட்டில் கையெழுத்திட அனுமதிக்கின்றன; மற்ற பள்ளிகள் மாணவரின் பெற்றோர் படிவத்தில் கையொப்பமிட வேண்டும் என்று கோருகின்றன. பல முதிர் அகவையர் மாணவர்கள் பெற்றோரின் கையொப்பத்திற்கான தேவையை எதிர்க்கிறார்கள், ஏனெனில் தாங்கள் தங்களுக்கு விருப்பமான நிகழ்வுகளில் கலந்துகொள்வதற்கு பெற்றோரிடம் சட்டரீதியாக எந்த அனுமதியும் பெறத் தேவையில்லை என கருதுகின்றனர்.
# உத்தரப் பிரதேச சட்டமன்றம்

**உத்தரப் பிரதேச சட்டமன்றம்** என்பது இந்திய மாநிலமான உத்தரப் பிரதேசத்தின் ஈரவை சட்டமன்றமாகும். இது ஆளுநர் மற்றும் மாநில சட்டமன்றத்தின் இரு அவைகளையும் கொண்டது. சட்டமன்றத்தின் தலைவராக ஆளுநர் தனது பங்கில் இருப்பதோடு, சட்டமன்றத்தை கூட்ட ஒத்திவைக்க அல்லது சட்டப் பேரவையை கலைக்க முழு அதிகாரம் கொண்டவர். முதலமைச்சர் மற்றும் அவரது அமைச்சரவையின் ஆலோசனையின் பேரில் மட்டுமே ஆளுநர் இந்த அதிகாரங்களைப் பயன்படுத்த முடியும். இலக்னோவில் உள்ள சட்டமன்ற கட்டிடத்தில் ஆண்டுக்கு 3 முறை சட்டமன்றம் கூடுகிறது.
# உத்தரப் பிரதேச சட்டமன்றம்

## அமைப்பு

உத்தரப் பிரதேச சட்டமன்றம், சட்டப் பேரவை மற்றும் சட்ட மேலவை ஆகிய இரண்டு அவைகளைக் கொண்டுள்ளது, அவைகளின் தலைவராக ஆளுநர் செயல்படுகிறார்.
# உத்தரப் பிரதேச சட்டமன்றம்

## அமைப்பு

### ஆளுநர்

உத்தரப் பிரதேச ஆளுநர் சட்டமன்றத்தின் தலைவராக செயல்படுகிறார் மற்றும் மாநிலத்தின் அனைத்து செயலாட்சி, சட்டமன்ற மற்றும் விருப்ப அதிகாரங்களை அனுபவிக்கிறார். இந்திய மாநிலங்களின் ஆளுநர்கள் மத்திய அளவில் இந்தியக் குடியரசுத் தலைவரின் அதிகாரங்கள் மற்றும் செயல்பாடுகளை மாநில அளவில் கொண்டுள்ளனர். 5 ஆண்டுகளுக்கு இந்தியக் குடியரசுத் தலைவரால் ஆளுநர் நியமிக்கப்படுகிறார்.
# உத்தரப் பிரதேச சட்டமன்றம்

## அமைப்பு

### சட்ட மேலவை

சட்ட மேலவை அல்லது மேலவை கலைக்கப்பட முடியாத நிரந்தர அமைப்பாகும். உறுப்பினர்களில் மூன்றில் ஒரு பகுதியினர் ஒவ்வொரு இரண்டாவது ஆண்டும் ஓய்வு பெறுகிறார்கள் மற்றும் புதிதாக தேர்ந்தெடுக்கப்பட்ட உறுப்பினர்களால் மாற்றப்படுகிறார்கள்.
# உத்தரப் பிரதேச சட்டமன்றம்

## அமைப்பு

### சட்டப் பேரவை

சட்டப் பேரவை அல்லது கீழவையில் 403 உறுப்பினர்கள் உள்ளனர். மாநிலம் முழுவதும் உள்ள சட்டமன்ற தொகுதிகளை பிரதிநிதித்துவப்படுத்தும் பொது வாக்குரிமையின் அடிப்படையில் மாநில குடிமக்களால் நேரடியாக உறுப்பினர்கள் தேர்ந்தெடுக்கப்படுகிறார்கள். பாலினம், சாதி, சமயம் அல்லது இனம் பாராமல், தகுதி நீக்கம் செய்யப்படாத, 18 வயதுக்கு மேற்பட்ட ஒவ்வொரு இந்திய குடிமகனும், சட்டப் பேரவை உறுப்பினர்களுக்கு வாக்களிக்கத் தகுதியுடையவர்.  
இதற்கு ஐந்து ஆண்டுகள் பதவிக்காலம் உள்ளது. சட்டப் பேரவையில் உறுப்பினராகத் தகுதிபெற, ஒருவர் இந்தியக் குடிமகனாக இருக்க வேண்டும், மேலும் 25 வயது அல்லது அதற்கு மேற்பட்டவராக இருக்க வேண்டும், மனநலம் நன்றாக இருக்க வேண்டும், திவாலாகி இருக்கக்கூடாது, குற்றவியல் தண்டனை பெற்றவராக இருக்கக்கூடாது.
# உத்தரப் பிரதேச சட்டமன்றம்

## சட்டமன்றத்தின் அமர்வுகள்

இரு அவைகளும் தங்கள் வேலையைச் செய்யச் சந்திக்கும் காலம் அமர்வு எனப்படும். இரண்டு அமர்வுகளுக்கும் இடையே ஆறு மாதங்களுக்கு மேல் இடைவெளி இருக்கக் கூடாது என்பதற்காக, ஒவ்வொரு அவையும் இவ்வளவு இடைவெளியில் கூட்டுவதற்கு ஆளுநருக்கு அஅரசியலமைப்பு அதிகாரம் அளிக்கிறது. எனவே சட்டமன்றம் ஆண்டுக்கு இரண்டு முறையாவது கூட்ட வேண்டும். இந்தியாவில், ஒவ்வொரு மாநிலத்தின் சட்டமன்றமும் ஒவ்வொரு ஆண்டும் மூன்று அமர்வுகளை நடத்துகிறது:  
- *நிதியறிக்கை அமர்வு*: சனவரி/பெப்ரவரி முதல் மே வரை
- *பருவமழை அமர்வு*: சூலை முதல் ஆகத்து/செப்டம்பர் வரை
- *குளிர்காலம் அமர்வு*: நவம்பர் முதல் திசெம்பர் வரை
# உத்தரப் பிரதேச சட்டமன்றம்

## கூட்டம் நடைபெறும் இடம்

மாநிலத்தின் தலைநகரான இலக்னோவில் உள்ள சட்டப் பேரவை பாதையில் அமைந்துள்ள சட்டமன்ற கட்டிடம் சட்டமன்றத்தின் இரு அவைகளின் இருக்கையாகவும் கூடும் இடமாகவும் செயல்படுகிறது. சட்ட மேலவையின் மூன்று கூட்டத்தொடர்களும் இங்கு மட்டுமே நடைபெறுகிறது. இந்த கட்டிடத்தை சாமுவேல் ஸ்விண்டன் ஜேக்கப் மற்றும் ஹீரா சிங் வடிவமைத்துள்ளனர்; சிங் கட்டிடத்தின் நீல அச்சுப்படியையும் வரைந்தார். இதையடுத்து கட்டிடம் கட்டுவதை பட்லர் கண்காணித்தார். ₹21 லட்ச (2020 இல் ₹36 கோடி அல்லது 4.6 மில்லியன் அமெரிக்க டாலர்களுக்கு சமம்) (1922 செலவு பணவீக்கத்திற்கு சரிசெய்யப்படவில்லை) செலவில் ஐந்து ஆண்டுகளில் கட்டி முடிக்கப்பட்டு மற்றும் 21 பிப்ரவரி 1928 அன்று திறக்கப்பட்டது.
# உத்தரப் பிரதேச சட்டமன்றம்

## மேலும் பார்க்கவும்

- உத்தரப் பிரதேச சட்டப் பேரவை
- உத்தரப் பிரதேச சட்ட மேலவை
- யோகி ஆதித்தியநாத்
- இலக்னோ
- உத்தரப் பிரதேசம்
# அமல் குமார் ராய்சவுதுரி

**அமல் குமார் ராய்சௌதுரி** (*Amal Kumar Raychaudhuri*) (14 செப்டம்பர் 1923 - 18 ஜூன் 2005) ஒரு இந்திய இயற்பியலாளர் ஆவார், பொதுச் சார்புக் கோட்பாடு மற்றும் அண்டவியல் ஆராய்ச்சிக்காக அறியப்பட்டவர். இவரது மிக முக்கியமான பங்களிப்பானது, பெயரிடப்பட்ட ராய்சௌதுரி சமன்பாடு ஆகும், இது சார்பயன் ஒருமைப்புள்ளி தவிர்க்க முடியாமல் பொதுவான சார்பியலில் எழுகின்றன என்பதை நிரூபிக்கிறது மேலும், பென்ரோசு-ஆக்கிங் ஒருமைக் கோட்பாடுகளின் ஆதாரங்களில் இது ஒரு முக்கிய மூலப்பொருளாகும். கொல்கத்தாவில் உள்ள பிரசிடென்சி கல்லூரியில் பணிபுரிந்த காலத்தில் ராய்சௌதுரி ஆசிரியராகவும் நன்கு மதிக்கப்பட்டவர் ஆவார்.
# அமல் குமார் ராய்சவுதுரி

## தொழில்

ராய்சௌதுரி 1923 செப்டம்பர் 14 அன்று பரிசால் (தற்போது வங்காளதேசத்தில் ) இருந்து வந்த பைத்யா குடும்பத்தில் சுரபாலா மற்றும் சுரேஷ்சந்திர ராய்சௌதுரிக்கு பிறந்தார். இவரது குடும்பம் கொல்கத்தாவுக்கு குடிபெயர்ந்தபோது இவர் குழந்தையாக இருந்தார். இவர் தனது ஆரம்பக் கல்வியை தீர்த்தபதி நிறுவனத்தில் பெற்றார். பின்னர் கொல்கத்தாவில் உள்ள இந்து பள்ளியில் பத்தாம் வகுப்பை முடித்தார். 2005-ஆம் ஆண்டில் இவர் இறப்பதற்கு சற்று முன்பு எடுக்கப்பட்ட ஒரு ஆவணப்படத்தில், இவர் தனது பள்ளி நாட்களிலிருந்தே கணிதத்தில் மிகவும் ஆர்வமாக இருந்ததாகவும், பிரச்சனைகளைத் தீர்ப்பது அவருக்கு மிகுந்த மகிழ்ச்சியைத் தரும் என்றும் வெளிப்படுத்தியுள்ளார். கணிதப் பிரச்சினைக்கு எளிமையான தீர்வைக் கண்டுபிடித்ததற்காக 9 ஆம் வகுப்பு ஆசிரியர் தன்னை எவ்வாறு பாராட்டினார் என்பதை அவர் ஆவணப்படத்தில் நினைவு கூர்ந்துள்ளார். இவரது தந்தை ஒரு பள்ளியில் கணித ஆசிரியராக இருந்தார் என்பதும் இவருக்கு உத்வேகம் அளித்திருக்கலாம். அதே சமயம், இவரது தந்தை அவ்வளவு 'வெற்றி' பெறாததால், கல்லூரியில் தனது முதல் தேர்வான கணிதத்தை ஹானர்ஸ் பாடமாக எடுக்க மனம் துணியவில்லை.  
இவர் 1942-ஆம் ஆண்டில் பிரசிடென்சி கல்லூரியில் இருந்து இளங்கலை அறிவியல் பட்டத்தையும் மற்றும் 1944-ஆம் ஆண்டில் கல்கத்தா பல்கலைக்கழகத்தில் முதுகலை அறிவியல் பட்டம் பெற்றார். இவர் 1945-ஆம் ஆண்டில் இந்திய அறிவியல் வளர்ப்பு சங்கத்தில் (IACS) ஆராய்ச்சி அறிஞராக சேர்ந்தார். 1952 இல், இவர் இந்திய அறிவியல் வளர்ப்பு சங்கத்தில் (IACS) ஆராய்ச்சிப் பணியை மேற்கொண்டார், ஆனால் அவரது மன உளைச்சலின் காரணமாக பொது சார்பியலுக்குப் பதிலாக உலோகங்களின் பண்புகளில் பணியாற்ற வேண்டியிருந்தது. இந்த பாதகமான அழுத்தங்கள் இருந்தபோதிலும், சில ஆண்டுகளுக்குப் பிறகு இப்போது இவரது பெயரிடப்பட்ட சமன்பாட்டை இவரால் பெறவும் வெளியிடவும் முடிந்தது. பென்ரோசு-ஆக்கிங் ஒருமைத் தேற்றங்களின் சான்றுகளில் ராய்சௌதுரி சமன்பாடு ஒரு முக்கிய அங்கமாகும்.  
சில ஆண்டுகளுக்குப் பிறகு, பாஸ்குவல் ஜோர்டான் போன்ற குறிப்பிடத்தக்க இயற்பியலாளர்களால் அவரது 1955-ஆம் ஆண்டு கட்டுரை மிகவும் மதிக்கப்பட்டது என்பதை அறிந்த ராய்சௌதுரி ஒரு முனைவர் பட்ட ஆய்வுக் கட்டுரையைச் சமர்ப்பிக்க போதுமான தைரியம் பெற்றார். மேலும், கல்கத்தா பல்கலைக்கழகத்தில் (ஆய்வாளர்களில் ஒருவருடன்) தனது அறிவியல் முனைவர் பட்டத்தைப் பெற்றார்., பேராசிரியர் ஜான் ஆர்க்கிபால்ட் வீலர் 1959-ஆம் ஆண்டில் செய்த பணிக்கான சிறப்புப் பாராட்டுகளைப் பதிவு செய்தார்.  
1961 ஆம் ஆண்டில், ராய்சௌதுரி தனது பழைய கல்லூரியான பிரசிடென்சி கல்லூரியின் ஆசிரியப் பணியில் சேர்ந்தார், பின்னர் கல்கத்தா பல்கலைக்கழகத்துடன் இணைந்தார். மேலும், இவரது ஓய்வு பெறும் காலம் வரை அங்கேயே இருந்தார். இவர் 1970 களில் நன்கு அறியப்பட்ட அறிவியலாளராக ஆனார், மேலும், இவர் இறப்பதற்கு சற்று முன்பு முடிக்கப்பட்ட ஒரு குறும்பட ஆவணப்படத்தின் பொருளாக இருந்தார்.
# வால்போனே

**வால்போனே** (*Volpone*) என்பது ஆங்கில நாடக ஆசிரியர் பென் ஜான்சனின் நகைச்சுவை நாடகமாகும். இது முதன்முதலில் 1605-1606-இல் எழுதப்பட்டது. இது நகர நகைச்சுவை மற்றும் விலங்குகளைக்கொண்டு எழுதப்படும் கட்டுக்கதையின் கூறுகளை விவரிக்கின்றது. பேராசை மற்றும் காமத்தை அதிகமாக நையாண்டி செய்யும் இந்த நாடகம் ஜான்சனின் மிகவும் அதிகமாக அரங்கேற்றப்பட்ட நாடகமாக உள்ளது. மேலும் ஜேகோபியன் கால நகைச்சுவை நாடகங்களில் இது ஒரு சிறந்த நகைச்சுவை நாடகமாக கருதப்படுகிறது.
# வால்போனே

## கதாபாத்திரங்கள்

- வால்போனே (தந்திரக்கார நரி) - ஒரு பேராசை கொண்ட மற்றும் பணக்கார குழந்தை இல்லாத வெனிஸ் நகரத்தை சேர்ந்த *பெரிய மனிதர்*
- மோஸ்கா (ஈ) - அவரது வேலைக்காரன்
- வோல்டோர் (கழுகு) - ஒரு வழக்கறிஞர்
- கார்பாசியோ (காக்கை) - ஒரு பேராசை கொண்ட பழைய கஞ்சன்
- பொனாரியோ - கோர்பாசியோவின் மகன்
- கோர்வினோ (கரியன் காகம்) - ஒரு வணிகர்
- செலியா - கோர்வினோவின் மனைவி
- சர் பொலிடிக் உட் பி - அபத்தமான ஆங்கிலேயர்
- லேடி உட்பி(கிளி) - ஆங்கில பெண்மணி மற்றும் சர் பொலிடிக் உட் பியின் மனைவி
- பெரெக்ரின் ("பில்கிரிம்") - மற்றொரு, மிகவும் நுட்பமான, ஆங்கிலப் பயணி
- நானோ - ஒரு குள்ளன், வால்போனின் துணை
- ஆண்ட்ரோஜினோ - ஒரு ஹெர்மாஃப்ரோடைட், வோல்போனின் துணை
- காஸ்ட்ரோன் - ஒரு திருநங்கை, வோல்போனின் துணை
- அவகேடோரி - வெனிஸின் நீதிபதிகள்
# இருமுறைவேளைப் பள்ளி

**இருமுறைவேளைப் பள்ளி** (Double shift school) என்பது இரண்டு வேளைகளில் இயங்கும் ஒரு வகைப் பள்ளியாகும், ஒரு குழு மாணவர்கள் ஒரு நாளின் ஆரம்பத்திலும், இரண்டாவது குழு பிற்பகுதியிலும் கல்வி பயில்கின்றனர். கட்டிடங்கள் போதுமான அளவில் இல்லாத சமயத்திலும் மாணவர்களின் எண்ணிக்கையினை அதிகரிப்பதனை நோக்கமாகக் கொண்டுள்ளது. மாணவர்களின் எண்ணிக்கை அதிகமாக இருக்கும் சமயங்களில் கற்றலின் நேரத்தைக் குறைக்காமல் இருவேளைப் பள்ளி முறைகள் பின்பற்றப்படலாம்.
# மறைப்பணிப் பள்ளி

ஒரு **மிஷன்** **பள்ளி** அல்லது **மறைப்பணிப்** **பள்ளி** என்பது மறைப்பணியாளார்களால் உருவாக்கப்பட்டு நடத்தப்படும் ஒரு மதப் பள்ளியாகும். மறைப்பணிப் பள்ளி பொதுவாக குடியேற்றவியக் காலத்தில் உள்ளூர் மக்களை மேலைமயமாக்கும் நோக்கங்களுக்காகப் பயன்படுத்தப்பட்டது. இவை ஒருநாள் பள்ளிகளாகவோ அல்லது உறைவிடப் பள்ளிகளாகவோ இருக்கலாம் ( கனேடிய இந்திய குடியிருப்புப் பள்ளி அமைப்பில் உள்ளது போல).  
மறைப்பணிப் பள்ளிகள் 16 ஆம் நூற்றாண்டின் முற்பகுதியில் இந்தியாவில் நிறுவப்பட்டன. 20 ஆம் நூற்றாண்டின் பிற்பகுதி வரை பல கண்டத்திலும் நீடித்தன.  
உள்ளூர் மக்களிடையே கிறிஸ்தவத்தைப் பரப்புவதற்கு புதிய ஆசிரியர்களையும் மதத் தலைவர்களையும் உருவாக்கும் நோக்கத்துடன் அதிகமான மத அணுகுமுறையைக் கொண்டிருந்தன. அவர்கள் கல்வி மற்றும் தொழில்சார் பயிற்சிகளை உள்ளூர் மக்களுக்கு வழங்கினர், மேலும் உள்ளூர் மக்களின் பாரம்பரிய நடைமுறைகளைப் பரவலாக ஊக்கப்படுத்தினர். சில சமயங்களில் இந்தப் பள்ளிகள் அரசாங்க நிதியுதவி பெற்றன, உதாரணமாக அமெரிக்காவில் ஐக்கிய அமெரிக்காவிலுள்ள தொல்குடி அமெரிக்க மக்களுக்குக் கல்வி கற்பிக்க அரசுப் பள்ளிகளை நிறுவுவதற்குத் தேவையான பெரும் தொகையை வழங்குவதற்கு காங்கிரசுக்கு நாட்டம் குறைவாக இருந்தபோது அரசு நிதியுதவி அளித்தது.
# டேவிட் ஜான் ஆச்செசன்

**டேவிட் ஜான் ஆச்செசன்**(*David John Acheson*) ( பிறப்பு 1946) என்பவர் ஆக்சுபோர்டு பல்கலைக் கழகத்துடன் இணைக்கப்பட்டுள்ள ஜீசசு கல்லூரியில் பயன்பாடு கணிதவியலில் ஆய்வு செய்த பிரித்தானியக் கனிதவியலாளர் ஆவார்.  
டேவிட் ஜான் ஆச்செசன் இலண்டனின் துணைநகரமான ஐகேட்டு நகரத்தில் பள்ளிப் படிப்பையும், இலண்டன் கிங்சு கல்லூரியில் கணிதம் மற்றும் இயற்பியல் பிரிவில் 1967 ஆம் ஆண்டில் இளநிலை பட்டமும் படித்தார். மேலும் கிழக்கு ஏஞ்சலியா பல்கலைக்கழகத்தில் 1971 ஆம் ஆண்டில் முனைவர் பட்டம் பெற்றார்..1977 ஆம் ஆண்டு ஆக்சுபோர்டு ஜீசசுக் கல்லூரியில் கணித விரிவுரையாளராக நியமிக்கப்பட்டார் மற்றும் 2008 ஆம் ஆண்டில் கூட்டு முயற்சியில் பன்னாட்டு ஆசிரியராக ஆனார். இவர் கணிதக் கூட்டமைப்பின் தலைவராக 2010 முதல் 2011 வரை பணியாற்றினார்.இவருக்கு 2013 ஆம் ஆண்டில் கிழக்கு ஏஞ்சலியா பல்கலைக்கழகத்தில் கௌரவ முனைவர் பட்டம் வழங்கப்பட்டது.  
ஆரம்ப காலங்களில் வேளாண்மை. புவியமைப்பியல், வான் இயற்பியலில் பாய்ம இயக்கவியல் பற்றிய ஆய்வுகளில் ஈடுபட்டிருந்தார். இவரது ஆய்வு 1972 ஆம் ஆண்டின் தொடக்கத்தில் கண்டுபிடிக்கப்பட்ட காந்தப் புலத்தில் 'இயற்பியல் புலச் சரிவு' நிலையற்ற தன்மை சுழலும் திரவம் பற்றியதாகும். 1976 ஆம் ஆண்டில் நிலையான அமைப்பில் அலை மேல் பிரதிபலிப்பு (I.e பிரதிபலிப்பு குணகமானது ஒன்றை விட அதிகமாக இருக்கும்) என்பது இவரது கண்டுபிடிப்புகளில் முதல் உதாரணமாகும்.
# இண்டியம் பெர்குளோரேட்டு

**இண்டியம் பெர்குளோரேட்டு** (*Indium perchlorate*) என்பது In(ClO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்குளோரிக்கு அமிலத்தின் இண்டியம் உப்பாக இது வகைப்படுத்தப்படுகிறது.
# இண்டியம் பெர்குளோரேட்டு

## தயாரிப்பு

இண்டியம்(III) ஐதராக்சைடை பெர்குளோரிக்கு அமிலத்தில் கரைத்தால் இண்டியம் பெர்குளோரேட்டு உருவாகும்.
::<chem>In(OH)3 + 3HClO4 -> In(ClO4)3 + 3H2O</chem>
# இண்டியம் பெர்குளோரேட்டு

## இயற்பியல் பண்புகள்

இண்டியம்(III) பெர்குளோரேட்டு நிறமற்ற படிகங்களாக உருவாகிறது. இது தண்ணீர் மற்றும் எத்தனாலில் கரையும். இச்சேர்மம் In(ClO<sub>4</sub>)<sub>3</sub>•8H<sub>2</sub>O என்ற ஒரு படிக நீரேற்றை உருவாக்குகிறது. 80 °செல்சியசு வெப்பநிலையில் தன் சொந்த படிகமயமாக்கல் நீரில் இது உருகும். மேலும் இந்த எண்ணீரேற்று உப்பு எளிதில் எத்தனால் மற்றும் அசிட்டிக் அமிலத்தில் கரையும்.
# கோபால்தாசு சங்கர்லால் அகர்வால்

**கோபால்தாசு சங்கர்லால் அகர்வால்** (*Gopaldas Shankarlal Agrawal*) இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டமன்றத்தில் இவர் உறுப்பினராக இருந்தார். கோந்தியா சட்டமன்றத் தொகுதியை பிரதிநிதித்துவப்படுத்துகிறார். 2019 ஆம் ஆண்டு நடைபெற்ற மகாராட்டிர சட்டப் பேரவைத் தேர்தலுக்கு முன்னதாக இவர் பாரதிய சனதா கட்சியில் சேர்ந்தார். மூன்றாவது முறையாக சட்டமன்ற உறுப்பினராகத் தேர்ந்தெடுக்கப்பட்டுள்ளார். 2013 ஆம் ஆண்டு டிசம்பர் மாதம் 9 முதல் 20 வரை நாக்பூரில் நடைபெற்ற சட்டசபையின் குளிர்கால கூட்டத்தொடரின் போது ஒரு கேள்வி கூட கேட்காதவர்களில் அகர்வாலும் ஒருவர் என்பது தகவல் அறியும் உரிமை சட்டக் கேள்வியில் தெரியவந்துள்ளது சொந்த அரசாங்கத்திற்கு எதிராக இவர் தாக்கல் செய்த பொதுநல மனுவில், கோந்தியாவில் மருத்துவக் கல்லூரி தொடங்குவது தொடர்பாக தேவையான நடவடிக்கைகள் தொடர்பாக, 19 பிப்ரவரி 2014 வரையிலான காலக்கெடுவை அரசாங்கத்தால் சந்திக்க முடியவில்லை. இது இந்திய மருத்துவக் குழுவின் முன்மொழிவை நிராகரித்ததாகக் கூறப்படுகிறது.
# 4-வினைல்வளையயெக்சீன்

**4-வினைல்வளையயெக்சீன்** (*4-Vinylcyclohexene*) என்பது C<sub>8</sub>H<sub>12</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பில் வளையயெக்சீன் வளையத்தின் 4-நிலையுடன் வினைல் குழு இணைக்கப்பட்டிருக்கும். இது நிறமற்ற ஒரு திரவமாகும். தோற்றுரு கவியா சமச்சீர் என்றாலும் இது முக்கியமாக நடுநிலைச் சேர்மமாகப் பயன்படுத்தப்படுகிறது. 4-வினைல்வளையயெக்சீன் சேர்மம், வினைல்வளையயெக்சீன் ஈராக்சைடு தயாரிப்பதற்கான ஒரு முன்னோடிச் சேர்மமாகும்.
# 4-வினைல்வளையயெக்சீன்

## தயாரிப்பு

இது டையீல்சு-ஆல்டர் வினையில் பியூட்டா-1,3-டையீனின் இருபடியாதல் வினை மூலம் தயாரிக்கப்படுகிறது. 1.3 - 100 மெகாபாசுக்கல் அழுத்தத்தில் 110 - 425 ° செல்சியசு வெப்பநிலையில் ஒரு வினையூக்கியின் முன்னிலையில் இவ்வினை நடத்தப்படுகிறது. சிலிக்கான் கார்பைடு மற்றும் தாமிரம் அல்லது குரோமியம் உப்புகளின் கலவையானது இவ்வினையில் வினையூக்கியாகப் பயன்படுத்தப்படுகிறது. 1,5-வளைய ஆக்டாடையீன் இங்கு ஒரு போட்டி தயாரிப்பாகும்.
:
# 4-வினைல்வளையயெக்சீன்

## பாதுகாப்பு

மனிதர்களுக்கு புற்று நோயைக் கொடுக்கும் ஒரு வேதிச் சேர்மமாக இது வகைப்படுத்தப்படுகிறது.
# ஓரகத்தனிமப் பகுப்பு

**ஓரகத்தனிமப் பகுப்பு** (*Isotope fractionation*) என்பது ஓரகத்தனிமங்களில் ஒப்பீட்டளவில் மிகுதியான ஓரகத்தான்களை ஓரகத்தனிம புவி வேதியியல் மற்றும் பிற துறைகளில் சாதகமாகப் பயன்படுத்தப்படும் நிகழ்வுகளைக் கொண்டு பகுக்கும் செயல்முறைகளை விவரிக்கிறது. பொதுவாக, ஒரே தனிமத்தின் நிலையான ஓரிடத்தான்களில் கவனம் செலுத்தப்படுகிறது. ஐசோடோப்புகளின் விகிதங்களை அளவிடுவதற்கு ஓரிடத்தனிம-விகித பொருண்மை அலைமாலைமானி அல்லது கீழ் குவிவு வளைவு அலைமாலைமானியைப் பயன்படுத்தி ஓரிடத்தனிமப் பகுப்பை ஓரிடத்தனிமப் பகுப்பாய்வு மூலம் அளவிட முடியும், இது புவி வேதியியல் மற்றும் உயிரியல் அமைப்புகளைப் புரிந்துகொள்வதற்கான முக்கிய கருவியாகும். எடுத்துக்காட்டாக, உயிர்வேதியியல் செயல்முறைகள் உயிரியில் இணைக்கப்பட்ட நிலையான கார்பன் ஓரிடத்தனிமங்களின் விகிதங்களில் மாற்றங்களை ஏற்படுத்துகின்றன.
# ஓரகத்தனிமப் பகுப்பு

## வரையறை

*A* மற்றும் *B ஆகிய* இரண்டு பொருட்களுக்கு இடையேயான நிலையான ஓரிடத்தனிமங்கள் பகிர்வு ஓரிடத்தனிமப் பின்னக் காரணி (ஆல்ஃபா) மூலம் வெளிப்படுத்தப்படலாம்:  
:  
இதில் *R* என்பது கனமான மற்றும் இலேசான ஓரிடத்தனிமங்களின் விகிதம் (எ.கா. <sup>2</sup>H/ <sup>1</sup> H அல்லது <sup>18</sup>O/<sup>16</sup>O). ஆல்பாவின் மதிப்புகள் 1 க்கு மிக அருகில் இருக்கும்
# ஓரகத்தனிமப் பகுப்பு

## வகைகள்

நான்கு வகையான ஓரிடத்தனிம பின்னங்கள் உள்ளன (அவற்றில் முதல் இரண்டு பொதுவாக மிக முக்கியமானவை): சமநிலை பின்னம், இயக்கவியல் பின்னம், நிறை-தனித்த பின்னம் (பொருண்மை-சார்ந்ததல்லாத பின்னம்) மற்றும் நிலையற்ற இயக்க ஓரிடத்தனிம பின்னம் ஆகியவை ஆகும்.
# ஓரகத்தனிமப் பகுப்பு

## உதாரணமாக

ஓரிடத்தனிம பின்னம் ஒரு நிலை மாறுதலின் போது நிகழ்கிறது, சம்பந்தப்பட்ட மூலக்கூறுகளில் இலேசான மற்றும் கனமான ஓரிடத்தனிமங்களின் விகிதம் மாறும்போது. நீராவி ஒடுங்கும்போது (ஒரு சமநிலைப் பின்னம் ), கனமான நீர் ஓரிடத்தான்கள் ( <sup>18</sup>O மற்றும் <sup>2</sup>H) திரவ நிலையில் செறிவூட்டப்படுகின்றன, அதே நேரத்தில் இலகுவான ஓரிடத்தான்கள் ( <sup>16</sup>O மற்றும் <sup>1</sup>H) நீராவி நிலையை நோக்கிச் செல்கின்றன.
# மேபல் ரெபெல்லோ

**மேபல் ரெபெல்லோ** (*Mabel Rebello*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் இந்திய நாடாளுமன்றத்தின் மேலவையான மாநிலங்களவையில் சார்க்கண்டு மாநிலத்தை பிரதிநிதித்துவப்படுத்துகிறார்.  
மேபல் ரெபெல்லோ இந்திய அரசின் சிறுபான்மையினருக்கான தேசிய ஆணையத்தின் உறுப்பினராக இருந்தார். 2016 ஆம் ஆண்டில் தனது பதவிக் காலத்தை நிறைவு செய்தார்.
# மேபல் ரெபெல்லோ

## அரசியல் வாழ்க்கை

காங்கிரசு கட்சியின் விவகாரங்களை இயக்கி, சோனியா காந்திக்கு பல துறைகளில் உதவிய பின்னணி மூளையாக மாபெல் இருந்தார்.  
பாராளுமன்ற உறுப்பினராக இருந்தபோது, சிறுபான்மையினராக இருக்கும் கிறித்தவர்கள் மீதான அட்டூழியங்களின் போது, பெரும்பான்மை இந்துக்கள் மதச்சார்பற்றும் பரந்த மனப்பான்மை கொண்டவர்களாகவும் இருப்பதால், விளிம்புநிலை குழுக்கள் பிரச்சினைகளை உருவாக்குகின்றன என்று மேபல் ரெபெல்லோ கூறினார்.
# அவுந்த் மாநிலம்

**அவுந்த் மாநிலம்** (*Aundh State*) என்பது பிரித்தானியப் பேரரசு ஆட்சியின் போது பம்பாய் மாகாணத்தி<nowiki/>ன் தக்காண முகமை பிரிவில், மராட்டிய சமஸ்தானமாக இருந்தது. அவுந்த் அதன் தலைநகரமாக இருந்தது. 1941 இல் 88,762 மக்கள்தொகையுடன் 1298 சதுர கிலோமீட்டர் பரப்பளவை அவுந்த் மாகாணம் உள்ளடக்கி இருந்தது
# அவுந்த் மாநிலம்

## வரலாறு

அவுந்த் என்பது சத்திரபதி சம்பாஜி, சத்திரபதி இராஜாராம் ஆகியோரின் ஆட்சியின் போது மராட்டியப் பேரரசின் தளபதியாகவும், நிர்வாகியாகவும், பின்னர் பிரதிநிதியாகவும் இருந்த பரசுராம் பந்த் பிரதிநிதி என்பவருக்கு சத்ரபதி சாம்பாஜி வழங்கிய சாகிர் ஆகும். 1700-1705 காலகட்டத்தில் முகலாயர்களிடமிருந்து பன்காலா கோட்டை, அஜிங்க்யதாரா (சதாரா), பூபால்காட் கோட்டைகளை மீண்டும் கைப்பற்றுவதில் அவர் முக்கியப் பங்கு வகித்தார்.  
பேஷ்வா ஆட்சியின் வீழ்ச்சிக்குப் பிறகு, பிரித்தானிய கிழக்கிந்திய நிறுவனம் 1820 இல் சதாரா மன்னரின் பெயரளவில் கீழ்படிந்த அனைத்து சாகிர்தார்களுடனும் தனித்தனி ஒப்பந்தங்களை மேற்கொண்டது. சதாரா மாநிலம் ஆங்கிலேயர்களால் அவகாசியிலிக் கொள்கைப்படி கீழ் ஒழிக்கப்பட்டபோது அவுந்த் ஒரு சமஸ்தானமாக மாறியது. ராஜா சிறீமந்த் பவன்ராவ் சிறீனிவாசராவ் பந்த் பிரதிநிதி ("பாலா சாஹிப்") அவுந்தின் கடைசி ஆட்சியாளாவார். இந்த மாநிலம் 8 மார்ச் 1948 இல் இந்திய ஒன்றியத்தில் இணைந்தது
# பூவரசங்குப்பம் இலட்சுமி நரசிம்மர் கோயில்

**இலட்சுமி நரசிம்மர் கோயில்** என்பது தமிழ்நாடு மாநிலத்தில் விழுப்புரம் மாவட்டத்தின் பூவரசங்குப்பம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.  
கடல் மட்டத்திலிருந்து சுமார் 47.53 மீட்டர் உயரத்தில், என்ற புவியியல் ஆள்கூறுகள் கொண்டு இக்கோயில் அமையப் பெற்றுள்ளது.  
தட்சிண அகோபிலம் என்றும் இக்கோயில் அழைக்கப்படுகிறது. இக்கோயிலின் மூலவர் இலட்சுமி நரசிம்மர் மற்றும் தாயார் அமிர்தவல்லி ஆவர். உற்சவர் பிரகலாத வரதன் ஆவார். இக்கோயிலின் தலவிருட்சம் நெல்லி மரம் ஆகும். தீர்த்தம் சக்கர தீர்த்தம் ஆகும். இக்கோயிலில் பஞ்சராத்ர முறைப்படி பூசைகள் செய்யப்படுகின்றன. வைகுண்ட ஏகாதசி, நரசிம்மர் ஜெயந்தி, வைகாசி விசாகம், தமிழ் வருடப் பிறப்பு, தை மாத தீர்த்தவாரி, புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன.  
நூற்றி ஐம்பது ஆண்டுகளுக்குப் பிறகு, 2023ஆம் ஆண்டு சூலை மாதம் முதல் வாரத்தில், இக்கோயிலின் பிரம்மோற்சவம் சிறப்பாக நடைபெற்றது.
# சாங்யெங்கைட்டு

**சாங்யெங்கைட்டு** (*Zhanghengite*) என்பது CuZn என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 80% தாமிரம் மற்றும் துத்தநாகம், 10% இரும்பு மற்றும் 10% குரோமியம் மற்றும் அலுமினியம் என்ற அளவில் பிற தனிமங்கள் இக்கனிமத்தில் கலந்துள்ளன. சாங்யெங்கைட்டு கனிமம் தங்க மஞ்சள் நிறத்தில் காணப்படுகிறது. இது 1986 ஆம் ஆண்டில் போ சியன் விண்கல்லின் பகுப்பாய்வின் போது கண்டுபிடிக்கப்பட்டது. பண்டைய சீன வானியலாளர் சாங் எங் நினைவாக கனிமத்திற்கு சாங்யெங்கைட்டு எனப் பெயரிடப்பட்டது. பன்னாட்டு கனிமவியல் சங்கம் Zhg என்ற குறியீட்டால் இதை அடையளப்படுத்துகிறது.
# மோண்டு மோர்ட்டு

**மோன்ட் மோர்ட்** என்பது பென்னைன் ஆல்ப்சின் ஒரு மலையாகும், இது சுவிட்சர்லாந்து மற்றும் இத்தாலியின் எல்லையில் அமைந்துள்ளது. இது கிரேட் செயின்ட் பெர்னார்ட் கணவாய்க்கு தென்கிழக்கே ஆல்ப்சின் பிரதானத் தொடரில் அமைந்துள்ளது.  
மலையின் மேற்குப் பகுதியில் *பெட்டிட் மோன்ட் மோர்ட்* (2,809 மீ) என பெயரிடப்பட்ட இரண்டாம் நிலை உச்சி உள்ளது. கிரேட் செயின்ட் பெர்னார்ட் சுரங்கப்பாதை அதன் கீழே செல்கிறது.
# இரானேன் சென்

**இரணேந்திரநாத் சென்** (செப்டம்பர் 23, 1909 - நவம்பர் 13, 2003) ஒரு இந்தியப் பொதுவுடைமைக் கட்சியைச் சேர்ந்த அரசியல்வாதி மற்றும் தொழிற்சங்கவாதி ஆவார். 1973 முதல் 1976 வரை அகில இந்திய தொழிற்சங்க காங்கிரசின் தலைவராக இருந்தார் இவர் பாரசாத் தொகுதியிலிருந்து 3வது மக்களவை, 4வது மக்களவை மற்றும் 5வது மக்களவை உறுப்பினராக இருந்தார். இவர் 1952 மற்றும் 1957- ஆம் ஆண்டுகளில் மணிக்தலா சட்டமன்றத் தொகுதியிலிருந்து மேற்கு வங்க சட்டமன்றத்திற்குத் தேர்ந்தெடுக்கப்பட்டார். இவர் முன்னர் பிரிக்கப்படாத வங்காள -ஜுகந்தர் கட்சியில் தேசிய புரட்சிகர இயக்கத்துடன் தொடர்புடையவர்.
# இரானேன் சென்

## வகித்த பதவிகள்

- மருத்துவ பீடத்தின் உரிமம், தேசிய மருத்துவ நிறுவனம், கல்கத்தா ; ஜனாதிபதி,
- வங்காள மாகாண தொழிற்சங்க காங்கிரசு; துணைத் தலைவர்
- இந்திய கம்யூனிஸ்ட் கட்சியின் தேசியக்குழு உறுப்பினர்
# அமித் தாக்கர்

**அமித் தாக்கர்** (*Amit Thaker*) இந்தியாவில் ஒரு அரசியல் பிரமுகர் மற்றும் குஜராத் சட்டமன்ற உறுப்பினரும் ஆவார். இவர் குஜராத் மாநிலத்தில் வெஜல்பூர் சட்டமன்றத் தொகுதியில் இருந்து டிசம்பர் 2022-இல் நடந்த தேர்தலில் சட்டமன்றத்திற்குத் தேர்ந்தெடுக்கப்பட்டார். இவர் பாரதிய ஜனதா கட்சியைச்(BJP) சேர்ந்தவர். 1997 முதல் 2004 வரை மற்றும் 2007 முதல் 2010 வரை இரண்டு முறை பாரதிய ஜனதா யுவ மோர்ச்சா (BJYM) தலைவராக பணியாற்றிய தாக்கர் கட்சிக்குள் ஒரு தலைமைப் பதவியை வகித்துள்ளார்.
# இண்டியம்(III) நைட்ரேட்டு

**இண்டியம்(III) நைட்ரேட்டு** (*Indium(III) nitrate*) என்பது In(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியத்தின் நைட்ரேட்டு உப்பான இச்சேர்மம் பல்வேறு நீரேற்றுகளாக உருவாகிறது. இவற்றில் ஐந்துநீரேற்று மட்டுமே மட்டுமே படிகவியல் ரீதியாக சரிபார்க்கப்பட்டதாகும். மற்ற நீரேற்றுகளில் முந்நீரேற்று போன்றவை மட்டுமே நூல்களில் பதிவாகியுள்ளன.
# இண்டியம்(III) நைட்ரேட்டு

## தயாரிப்பு மற்றும் வினைகள்

இண்டியம்(III) நைட்ரேட்டு நீரேற்றை செறிவூட்டப்பட்ட நைட்ரிக் அமிலத்தில் இண்டியம் உலோகத்தைக் கரைத்து தொடர்ந்து கரைசலை ஆவியாக்குதல் மூலம் உற்பத்தி செய்யலாம்.  
அதிகப்படியான நைட்ரேட்டு அயனிகளின் முன்னிலையில், இண்டியம்(III) நைட்ரேட்டு [In(NO<sub>3</sub>)<sub>4</sub>]<sup>-</sup> அயனியாக மாறுகிறது.
# இண்டியம்(III) நைட்ரேட்டு

## கட்டமைப்பு

இண்டியம்(III) நைட்ரேட்டின் ஐந்து நீரேற்று மட்டுமே கட்டமைப்பு ரீதியாக தெளிவுபடுத்தப்பட்டுள்ளது. ஐந்து நீரேற்றில் எண்முக [In(NO3)(H2O)5]<sup>2+</sup> அயனிகளையும் இரண்டு நைட்ரேட்டுகளையும் கொண்டுள்ளது. ஒற்றைச் சரிவச்சுப் படிக அமைப்பில் இச்சேர்மம் படிகமாகிறது.
# விக்கிப்பீடியா:விக்கித்திட்டம் செம்மங்கையர்/எழுத்தாளர்கள்
| Vaishnavi Sundar | 51315726 | 0 | 33838 | 20231001221235 |  |
| Aditi Kapil | 51974071 | 0 | 34304 | 20230906164758 |  |
| Dayanita Singh | 9700787 | 0 | 36554 | 20230928164403 |  |
| Sumitra Bhave–Sunil Sukthankar | 53963529 | 0 | 48223 | 20220722152755 |  |
| Mali | 40005576 | 0 | 52027 | 20231008140102 |  |
| Shomshuklla | 43168719 | 0 | 54859 | 20230516170144 |  |
| Lilly Singh | 43198473 | 0 | 86482 | 20231010211353 | } |
# பட்டைச்சிறகு வெள்ளைக் கீச்சான்

**பட்டைச்சிறகு வெள்ளைக் கீச்சான்** ( bar-winged flycatcher-shrike) (*Hemipus picatus* ) என்பது குருவி வரிசையைச் சேர்ந்த ஒரு சிறிய பறவையாகும். இது தெற்காசியாவின் இமயமலையிலும், தென்னிந்தியாவில் உள்ள மலைகள் முதல் இந்தோனேசியா வரையிலான வெப்பமண்டல தெற்கு ஆசியாவின் காடுகளில் காணப்படுகிறது. முக்கியமாக பூச்சிகளை உண்ணும் இது காடுகளின் நடுப்பகுதியில் வேட்டையாடுகிறது. இவை நிமிர்ந்து நிற்பவையாகவும், கருப்பு, வெள்ளை நிறத்தின் தனித்துவமான வடிவத்தைக் கொண்டுள்ளன, ஆண் பறவைகள் பெண் பறவைகளை விட பளபளப்பான கருப்பாக உள்ளன. சில பறவைகளின் முதுகின் நிறம் பழுப்பு நிறமாக இருக்கும், பல பறவைகளுக்கு அடிப்பகுதியில் கருஞ்சாயம் இருக்கும்.
# பட்டைச்சிறகு வெள்ளைக் கீச்சான்

## துணையினங்கள்

பட்டைச்சிறகு வெள்ளைக் கீச்சானில் நான்கு துணையினங்கள் பரிந்துரைக்கபட்டுள்ளன:  
- கருந்தலை கருப்பு வெள்ளைக் கீச்சான் *H. p. picatus* <small>(Sykes, 1832)</small>
- *H. p. capitalis* <small>(Horsfield, 1840)</small>
- இலங்கை கருப்பு வெள்ளைக் கீச்சான் *H. p. leggei* <small>Whistler, 1939</small>
- *H. p. intermedius* <small>Salvadori, 1879</small>
# பட்டைச்சிறகு வெள்ளைக் கீச்சான்

## விளக்கம்

பட்டைச்சிறகு வெள்ளைக் கீச்சானின் தலையின் மேல் பகுதியும் இறக்கைகளும் கருப்பு நிறத்தில் உள்ளன. இதன் உடல் வெள்ளை நிறத்தில் இருக்கும். இறக்கையின் குறுக்கே ஒரு வெள்ளைப் பட்டையும், வெள்ளை நிற பிட்டமும் இதை வித்தியாசப்படுத்துகின்றன. இவை கிளைகளில் நிமிர்ந்து உட்கார்ந்திருந்து, பூச்சிகளைப் பறந்து பிடிக்கின்றன. மூக்குத் துளைகள் முடிகளால் மறைக்கப்பட்டுள்ளன மேலும் மேல் அலகின் முனை வளைந்து கொக்கிபோல் காணப்படும். ஆண் பறவைகள் பளபளக்கும் கறுப்பாகவும், பெண் பறவைகள் சாம்பல் கலந்த பழுப்பு நிறமாகவும் இருக்கும். ஆனால் வாழிட எல்லை பொறுத்து இதன் நிறத்தில் சற்று மாறுபாடுகள் இருக்கும். இமயமலையில் காணப்படும் துணையினமான *எச்.பி. கேபிடலிசில்* ஆண் பெண் என இரு பறவைகளுக்கும் பழுப்பு நிற முது உள்ளது ஆனால் ஆண் பறவைகளுக்கு கருப்பு தலை உள்ளது. இலங்கையில் காணப்படும் பறவைகளின் இறகுகளில் பால் ஈருருமை இல்லை. *எச். பி. இண்டர்மீடியஸ்* துணையினத்தில் பழுப்பு நிற முதுகு பெண் பறவைகளுக்கு மட்டும் உள்ளது. வால் கருப்பு என்றாலும் வெளிப்புற வால் இறகுகள் வெண்மையாக இருக்கும்.  
இது வ்வீரீரிரி, வ்வீரீரிரி, வ்வீரீரிரி என சிறு குரல் கொடுக்கும். இலங்கையின் *லெகெய் என்ற* துணை இனத்தின் ஆண்-பெண் இணைகள் துல்லியமாக டூயட் பாடுவதாக தெரிவிக்கப்பட்டுள்ளது.  
இளம் பறவைகள் சாம்பல் நிறத்தில் கல்பாசி தோற்றத்தைக் கொண்டுள்ளன.
# பட்டைச்சிறகு வெள்ளைக் கீச்சான்

## நடத்தையும் சூழலியலும்

இந்தப் பறவை, இலைகளிடையே புழு, பூச்சிகளைத் தேடித் திரியக் காணலாம். கிளைகளில் அமர்ந்து பறந்து பூச்சிகளைப் பிடிப்பதும் உண்டு. மற்ற இரைதேடும் பறவைப் பட்டாளங்களுடன் கலந்தே பெரும்பாலும் இரைதேடும். இவை காடு வழியாக நகர்ந்தபடி இருக்கின்றன மேலும் ஒரு குறிப்பிட்ட இடத்தில் அரிதாகவே தங்குகின்றன.  
இலங்கையில் கூடு கட்டும் காலம் முக்கியமாக பெப்ரவரி முதல் ஆகத்து வரையிலும், இந்தியாவில் மார்ச் முதல் மே வரையிலும் இருக்கும். வேர், பாசி, சிறு துளிர்கள் ஆகியன கொண்டு குறுக்காக செல்லும் காய்ந்த அல்லது இலைகளற்ற மரக்கிளையில் கோப்பை வடிவில் கூடு கட்டும். கீழிருந்து பார்ப்பவர்களுக்கு இதன் கூடு மரக்கிளையில் புடைத்துக் கொண்டிருக்கும் முருடு போலவே தோன்றும். வழக்கமாக இரண்டு அல்லது மூன்று முட்டைகளை இடும். அவை பசுமை தோய்ந்த வெண்மை நிறத்திலும் கருப்பு மற்றும் சாம்பல் நிறத்திலும் இருக்கும். கூட்டில் அமர்ந்திருக்கும் பறவை சாதாரணமாக அமர்ந்திருப்பது போல் தோன்றும். ஆண் மற்றும் பெண் என இரு பறவைகளும் அடைகாக்கும். கூட்டில் இருக்கும் குஞ்சுகள் கண்களை மூடிக்கொண்டு அசையாமல், உடைந்த கிளையின் தோற்றத்தைக் கொடுப்பதாக இருக்கும்.
# கருந்தலை கருப்பு வெள்ளைக் கீச்சான்

**கருந்தலை கருப்பு வெள்ளைக் கீச்சான்** (அறிவியல் பெயர்: *Hemipus picatus picatus*) என்பது பட்டைச்சிறகு வெள்ளைக் கீச்சானின் துணையினம் ஆகும்.
# கருந்தலை கருப்பு வெள்ளைக் கீச்சான்

## விளக்கம்

கருந்தலை கருப்பு வெள்ளைக் கீச்சான் சிட்டுக்குருவி அளவில் சுமார் 14 செ.மீ. நீகம் இருக்கும். இதன் அலகு கறுப்பாகவும், விழிப்படலம் ஆரஞ்சு நிறத்திலும், கால்கள் கரும்பழுப்பாகவும் இருக்கும். தோற்றத்தில் ஈப்பிடிப்பானை ஒத்து இருக்கும். ஆண் பறவையின் தலையும் முதுகும் பளபளக்கும் கறுப்பாக இருக்கும். பின் கழுத்தில் ஒரு வெள்ளை பட்டைக் கோடு காணப்படும். பிட்டம் வெள்ளையாகவும், இறக்கைகள் கறுப்பும் வெள்ளையுமாகவும் இருக்கும். பெண் பறவைகளுக்கு கறுப்புப் பகுதகள் நிறம் மங்கி புகைக் கறுப்பாக காட்சியளிக்கும்.
# கருந்தலை கருப்பு வெள்ளைக் கீச்சான்

## பரவலும் வாழிடமும்

கருந்தலை கருப்பு வெள்ளைக் கீச்சான்கள் கேரளம் நீங்கலான தென்னிந்தியா முழுவதும் பொதுவாக இலையுதிர் காடுகளிலும், மூங்கில் காடுகளிலும், காடுகளை அடுத்து உள்ள தோப்புகளிலும் காணப்படுகின்றன.
# கருந்தலை கருப்பு வெள்ளைக் கீச்சான்

## நடத்தை

இப்பறவைகள் இணையாகவோ சிறு கூட்டமாகவோ ஒன்றை ஒன்று தொடர்ந்து மரங்களில் இலைகளிடையே புழு, பூச்சிகளைத் தேடி அலையக்கூடியன. பொதுவாக மற்ற இரைதேடும் பறைவைகளின் கூட்டத்தோடு கலந்தே இரை தேடும். இவற்றின் பழக்க வழக்கங்கள் காட்டுக் கீச்சான், மின்சிட்டுக் குருவி ஆகியவற்றை ஒத்து இருக்கும். இது பூச்சிகளையே முதன்மை உணவாக கொள்கிறது. வ்வீரீரிரி, வ்வீரீரிரி, வ்வீரீரிரி எனச் சிறு குரல் கொடுக்கக் கூடியது.  
மார்ச் முதல் மே வரை இனப்பெருக்கத்தில் ஈடுபடுகின்றன. வேர் பாசி, சிறு துளிர்கள் போன்றவற்றைக் கொண்டு குறுக்காகச் செல்லும் காய்ந்த அல்லது இலைகளற்ற மரக்கிளையில் கோப்பை வடிவில் சிலந்தி நூல்களைக் கொண்டு கட்டும். கீழிருந்து பார்ப்பவர்களுக்கு கூடுபோல் தெரியாமல் மரத்தில் புடைத்திருக்கும் ஒரு முருடு போலத்தால் தோன்றும். இரண்டு அல்லது மூன்று பசுமை தோய்ந்த வெண்மை நிற முட்டைகளை இருகின்றன. ஆணும் பெண்ணும் அடைகாக்கும் பொறுப்பை பகிர்ந்து கொள்கின்றன.
# வங்காள வியாபாரிகள் சங்கம்

**வங்காள வியாபாரிகள் சங்கம்** (*Bengal Hawkers Association*) என்பது இந்திய நாட்டின் மேற்கு வங்காள மாநிலத்தில் உள்ள வியாபாரிகளின் தொழிற்சங்கமாகும் . இச்சங்கம் தொழிற்சங்க ஒருங்கிணைப்பு மையத்துடன் இணைக்கப்பட்டுள்ளது. 1950 ஆம் ஆண்டு நிறுவப்பட்டது. இச்சங்கம் மாநிலத்தின் பழமையான வியாபாரிகள் சங்கமாகும். கிழக்கு பாக்கித்தானில் இருந்து அகதிகள் மத்தியில் வலுவான பின்தொடர்பைப் பெற்றது.
# கல்பாத்தி பாலகிருட்டிணன்

**கல்பாத்தி பாலகிருட்டிணன்** (*Kalpathy Balakrishnan*) இந்திய நாட்டினைச் சேர்ந்த தாள இசைக்கருவி இசைக்கும் கலைஞர் ஆவார். இவர் கேரள மாநில பாரம்பரிய இசைக்கருவிகளான செண்டை, தயாம்பகா, பஞ்சரி மேளம் மற்றும் பஞ்சவாத்தியம் ஆகியவற்றை வாசிக்கிறார். கேரளாவின் பாலக்காடு மாவட்டத்தில் உள்ள கல்பாத்தி என்ற கிராமத்தில் பிறந்தார். 2009 ஆம் ஆண்டு சிறந்த தயாம்பகா கலைஞருக்கான கேரள சங்கீத நாடக அகாதமி விருதை வென்றார்.
# எண்ணாயிரம் அழகிய நரசிங்க பெருமாள் கோயில்

**அழகிய நரசிங்க பெருமாள் கோயில்** என்பது தமிழ்நாடு மாநிலத்தில் விழுப்புரம் மாவட்டத்தின் எண்ணாயிரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். சுமார் ஆயிரம் ஆண்டுகள் தொன்மையான இக்கோயில் இராசராச சோழனால் கட்டப்பட்டது.  
கடல் மட்டத்திலிருந்து சுமார் 105 மீட்டர் உயரத்தில், என்ற புவியியல் ஆள்கூறுகள் கொண்டு எண்ணாயிரம் அழகிய நரசிங்க பெருமாள் கோயில் அமைந்துள்ளது.  
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.
# கிழக்கு ஆப்பிரிக்க பீடபூமி

**கிழக்கு ஆப்பிரிக்க பீடபூமி** (*The East African Plateau*) என்பது மத்திய ஆப்பிரிக்காவின் கிழக்குப் பகுதியில் உகாண்டா, கென்யா மற்றும் தான்சானியாவில் உள்ள ஒரு பெரிய பீடபூமி ஆகும். இதன் உயரம் பெரும்பாலும் 1000 முதல் 1500 மீட்டர் வரை இருக்கும். இது வடக்கு மற்றும் தெற்கில் இயங்கும் பல மண்டலங்களாக பிரிக்கப்பட்டுள்ளது மற்றும் மலைத்தொடர்கள், மேட்டுச் சமவெளி நிலங்கள் மற்றும் பிளவுப் பள்ளத்தாக்குகள் ஆகியவற்றைக் கொண்டுள்ளது. பிளவு பள்ளத்தாக்குகளின் இரண்டு பெரிய கோடுகள் இருப்பது ஒரு குறிப்பிடத்தக்க அம்சமாகும், இது பூமியின் மேலோட்டத்தின் சில பகுதிகளின் வீழ்ச்சியால் ஏற்படுகிறது. இவற்றின் மிகத் தாழ்வான பகுதிகள் பரந்த ஏரிகளால் ஆக்கிரமிக்கப்பட்டுள்ளன. தெற்கே இரண்டு கோடுகளும் ஒன்றிணைந்து ஒரு பெரிய பள்ளத்தாக்கிற்கு (நியாசா ஏரி அல்லது மலாவி ஏரியால் ஆக்கிரமிக்கப்பட்டுள்ளது), இதன் தெற்குப் பகுதியானது மற்ற பகுதிகளை விட பிளவு மற்றும் சரிவு காரணமாக குறைவாகவே வேறுபடுகிறது.
# இலங்கை கருப்பு வெள்ளைக் கீச்சான்

**இலங்கை கருப்பு வெள்ளைக் கீச்சான்** (அறிவியல் பெயர்: *Hemipus picatus leggei*) என்பது பட்டைச்சிறகு வெள்ளைக் கீச்சானின் துணையினம் ஆகும். இது இலங்கையின் மலைக்காடுகளில் காணப்படுகிறது.
# இலங்கை கருப்பு வெள்ளைக் கீச்சான்

## விளக்கம்

இலங்கை கருப்பு வெள்ளைக் கீச்சான் தோற்றத்திலும் பழக்க வழக்கங்களிலும் பட்டைச்சிறகு வெள்ளைக் கீச்சானை ஒத்தே இருக்கும். ஆனால் இது பால் ஈருருமை இல்லாமல் ஆண் பெண் என இரு பறவைகளும் ஒன்றுபோலவே இருக்கும் (பட்டைச்சிறகு வெள்ளைக் கீச்சான் பறவையில் பெண் பறவையின் முதுகு ஆண் பறவையின் முதுகு போல கறுப்பாக இல்லாமல் புகை கறுப்பாக இருக்கும்).
# இலங்கை கருப்பு வெள்ளைக் கீச்சான்

## நடத்தை

இப்பறவைகளில் ஆண் பறவையும் பெண் பறவையும் மாறி மாறி குரல் எழுப்பி டூயட் பாடுவதாக அறியவருகிறது.
# அலெக்சாந்தர் தாமசு

**அலெக்சாந்தர் தாமசு** (*Alexander Thomas*) என்பவர் கேரள உயர் நீதிமன்றத்தின் நீதிபதியாக பணியாற்றிய இந்திய நீதிபதி ஆவார். கேரளாவின் உயர்நீதிமன்றம் இந்திய மாநிலமான கேரளா மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளத்தில், கொச்சியில் உள்ளது.
# அலெக்சாந்தர் தாமசு

## கல்வி மற்றும் தொழில்

நீதிபதி தாமசு திருவனந்தபுரம் பல்கலைக்கழக கல்லூரியில் பட்டம் பெற்றார். கொச்சி அறிவியல் மற்றும் தொழில்நுட்ப பல்கலைக்கழகத்தில் இயற்பியலில் முதுநிலைப் பட்டம் பெற்றார். தில்லி பல்கலைக்கழகத்தின் சட்ட புலத்தில் சட்டப் பட்டம் பெற்றார். இதனைத் தொடர்ந்து வழக்கறிஞர் பயிற்சியினை 1988-இல் தொடங்கினார். இவர் 23 சனவரி 2014 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டு 10 மார்ச்சு 2016 முதல் நிரந்தர நீதிபதியாகப் பணியாற்றினார். நீதிபதி தாமசு 03 செப்டம்பர் 2023 அன்று ஓய்வு பெற்றார்.
# மாரிசு டாலன்

அருள்திரு தந்தை **மௌரிசே எதோர்து டல்லோன்** (*Maurice Edouard Tallon*) (22 அக்டோபர் 1906 - 21 சூலை 1982) பிரான்சு நாட்டினைச் சேர்ந்த இயேசு சபையின் தொல்லியல் ஆராய்ச்சியாளர் ஆவார். லெபனானின் தொல்பழங்கால வரலாற்றுப் பணிக்காக குறிப்பிடத்தக்கவர் ஆவார். பிரான்சு நாட்டின் மோர்னாண்டில் இவர் பிறந்தார். எதோர்து டல்லோனின் மகனாவார். மோங்ரே கல்லூரியில்
(கிளெர்மான்ட் பெராண்ட்) பயின்றார்.
# க. வெ. விசுவநாதன்

**கல்பாத்தி வெங்கடராமன் விசுவநாதன்** (பிறப்பு 26 மே 1966) இந்திய உச்ச நீதிமன்றத்தின் நீதிபதி ஆவார்.
# க. வெ. விசுவநாதன்

## பணி

விசுவநாதன் கோயம்புத்தூர் சட்டக் கல்லூரியில் சட்டப் பட்டம் பெற்றார். 1988ஆம் ஆண்டு தமிழ்நாடு வழக்கறிஞர் கழகத்தில் பதிவு செய்தார்.
# க. வெ. விசுவநாதன்

## பணி

### இளைய வழக்கறிஞர்

விசுவநாதன் 1988 முதல் 1995 வரை மூத்த வழக்கறிஞர்கள் சி. எஸ். வைத்தியநாதன் மற்றும் கே. கே. வேணுகோபால் ஆகியோரின் கீழ் இளைய வழக்கறிஞராகப் பணிபுரிந்தார்.
# க. வெ. விசுவநாதன்

## பணி

### மூத்த வழக்கறிஞர்

ஏப்ரல் 28, 2009 அன்று உச்ச நீதிமன்றத்தால் மூத்த வழக்கறிஞராக நியமிக்கப்பட்டார். இவர் 26 ஆகத்து 2013 அன்று இந்தியாவின் கூடுதல் வழக்கறிஞராக நியமிக்கப்பட்டு மே 2014 வரை பதவியிலிருந்தார்.  
மூத்த வழக்கறிஞராக, இவர் முக்கியமான அரசியல் சாசன இருக்கையில் வழக்குகளை வாதிட்டார். தனியுரிமைக்கான உரிமை, ஆதார் சட்டத்தின் செல்லுபடி மற்றும் திருமண சமத்துவம் மத்திய புலனாய்வு மற்றும் அமலாக்க இயக்குனரக இயக்குநர்களுக்கான பதவி நீட்டிப்பு செல்லுபடியாகும் வழக்கு மற்றும் கீழ் நீதிமன்றங்களில் நீதித்துறை நியமனங்கள் உள்ளிட்ட பல்வேறு வழக்குகளில் நீதிமன்ற நண்பராகப் பங்களித்தார். அமலாக்க இயக்குநரக இயக்குநருக்கான பதவி நீட்டிப்பு செல்லுபடியாகும் தன்மையைச் சவால் செய்யும் வழக்கில், "மக்களாட்சி நலன் கருதி" திருத்தம் ரத்து செய்யப்பட வேண்டும் என்று இவர் நீதிமன்றத்தில் கூறினார்.
# க. வெ. விசுவநாதன்

## பணி

### இந்திய உச்ச நீதிமன்றம்

விசுவநாதன் 19 மே 2023 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இவர் நியமனம் செய்யப்பட்ட நேரத்தில், பட்டியலிலிருந்து நேரடியாக உச்ச நீதிமன்றத்திற்கு நியமிக்கப்பட்ட இரண்டாவது நீதிபதி ஆனார். முந்தைய அனைத்து நியமனங்களையும் கருத்தில் கொள்ளும்போது, உச்ச நீதிமன்றத்தில் நேரடியாக நியமிக்கப்பட்ட பத்தாவது உறுப்பினர் இவர். இவர் ஆகத்து 12, 2030 முதல் மே 25, 2031 வரை இந்தியாவின் தலைமை நீதிபதியாக இருப்பார். இந்தியத் தலைமை நீதிபதி பதவியை ஏற்றுப் பட்டியலிலிருந்து நேரடியாக உயர்த்தப்பட்ட நான்காவது உறுப்பினர் ஆவதற்கான வழிமுறையில் இவர் உள்ளார்.
# விர்சீனியா ராவ்

**விர்சீனியா தே பிவார் ராபர்டீசு ராவ்** (*Virgínia de Bivar Robertes Rau*) (4/9 டிசம்பர் 1907 - 2 நவம்பர் 1973) போர்த்துகீசிய நாட்டின் தொல்பொருள் ஆய்வாளர் மற்றும் வரலாற்று ஆசிரியர் ஆவார். இவர் போர்த்துகீசியம் மற்றும் போர்த்துகீசிய காலனித்துவ வரலாற்றில் நிபுணத்துவம் பெற்றவர் ஆவார். மேலும் பல வரலாற்று புத்தகங்களை எழுதியவர் ஆவார்.  
இவர் செருமன் வம்சாவளியைச் சேர்ந்த இளையர் லூயிசு ராவ் (1865-1943) மற்றும் இசுப்பானிய வம்சாவளியைச் சேர்ந்த மாடில்டே டி பிவார் டி பவுலா ராபர்டெசு (1879-1961) ஆகியோரின் மகள் ஆவார். இவரது பெற்றோர் 1902 ஆம் ஆண்டு போர்த்துக்கல் நாட்டின் லிசுபனில் திருமணம் செய்து கொண்டனர். 1927 ஆம் ஆண்டு லிசுபன் பல்கலைக்கழகத்தின் கடிதங்கள் புலத்தில் சேர்ந்தார். அனால் அடுத்த ஆண்டு வெளிநாடு சென்று சென்று துலூசு பல்கலைக்கழகம் உட்படப் பல படிப்புகளில் பயின்றார்.  
1939 ஆம் ஆண்டில், இரண்டாம் உலகப் போரின் ஆரம்பம் காரணமாக, லிசுபனுக்குத் திரும்பினார். அங்கு கலைப் புலத்தின் வரலாறு மற்றும் தத்துவ அறிவியலில் சேர்ந்தார். போர்த்துகீசிய வரலாற்று அகாதமியின் ராவ் போர்த்துகீசியம் மற்றும் காலனித்துவ இடைக்காலம் மற்றும் நவீன வரலாறு பற்றிய பரந்த படைப்புகளின் தொகுப்பை வெளியிட்டார்.  
1969 ஆம் ஆண்டு சூலை மாதம் 2 ஆம் தேதி, போர்த்துகீசிய பொதுக்கல்வி ஆணையின் உயர் அதிகாரி பதவி இவருக்கு வழங்கப்பட்டது. 1956 ஆம் ஆண்டு இவர் வெளியிட்ட ஒரு படைப்பிற்குப் பிறகு *போர்த்துகீசிய ஆய்வுகள் விமர்சனமானது*, திமோர் ஆளுநரான அன்டோனியோ கோயல்கோ குரேரோவின் வரலாற்று ஆராய்ச்சியின் முன்னோடியாக இவரைக் குறிப்பிடுகிறது. பிரேசில் மற்றும் அங்கோலாவின் பொருளாதார வரலாறு குறித்தும் இவர் கருத்து தெரிவித்துள்ளார்.
# இரிடியம் அசிட்டைலசிட்டோனேட்டு

**இரிடியம் அசிட்டைலசிட்டோனேட்டு** (*Iridium acetylacetonate*) என்பது Ir(O<sub>2</sub>C<sub>5</sub>H<sub>7</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். சில சமயங்களில் இதை Ir(acac)<sub>3</sub> என்ற சுருக்க வாய்ப்பாட்டாலும் எழுதுவர். இரிடியத்தின் ஒருங்கிணைப்பு அணைவுச் சேர்மமாக இது வகைப்படுத்தப்படுகிறது. இச்சேர்மத்தின் மூலக்கூறு D<sub>3</sub> என்ற சமச்சீரில் காணப்படுகிறது. மஞ்சள் ஆரஞ்சு நிறத்தில் திண்மமாகக் காணப்படும் இரிடியம் அசிட்டைலசிட்டோனேட்டு கனிமக் கரைப்பான்களில் நன்கு கரையும்.
# இரிடியம் அசிட்டைலசிட்டோனேட்டு

## தயாரிப்பு

இரிடியம் முக்குளோரைடு முந்நீரேற்றுடன் அசிட்டைலசிட்டோனைச் சேர்த்து வினைபுரியச் செய்தால் இரிடியம் அசிட்டைலசிட்டோனேட்டு உருவாகும். டைபென்சாயில் டார்டாரிக் அமிலத்துடன் இதன் கூட்டுசேர்க்கைப் பொருட்களைப் பிரிப்பதன் மூலம் அணைவுச் சேர்மத்தை தனித்தனியான ஆடியெதிர் உருவங்களாகப் பிரிக்கலாம். இச்சேர்மத்தின் இரண்டாவது இணைப்பு சமப்பகுதியங்களும் அறியப்படுகின்றன. இரண்டாவது சமபகுதியத்தில் அசிட்டைலசிட்டோனேட்டுஈந்தணைவிகளில் ஒன்று கார்பன் மூலம் இரிடியத்துடன் பிணைக்கப்பட்டுள்ளது.
# இரிடியம் அசிட்டைலசிட்டோனேட்டு

## பயன்கள்

O6-பிணைக்கப்பட்ட சமபகுதியம் இரசாயன நீராவி படிவுப் பயன்பாட்டிற்காக ஆராயப்பட்டது. கரிம ஒளியுமிழும் டையோடுகளில் பயன்படுத்தப்படும் சிவப்பு பாசுபரசுநின்றொளிர்வு உமிழ்ப்பான் கலவைகளைப் படியவைப்பது ஓர் எடுத்துக்காட்டாகும்.  
C-பிணைப்பு சமபகுதியமானது C-H செயல்படுத்தும் வினைகளுக்கு ஒரு வினையூக்கியாகவும் ஆராயப்பட்டது.
# தேவி குந்தி

**குந்தி தேவி** (*Devi Kunti*)(1964 - 23 ஏப்ரல் 2021) ஓர் இந்திய அரசியல்வாதி, கொலைக் குற்றவாளி மற்றும் 2005 முதல் 2010 வரை மற்றும் 2015 முதல் 2020 வரை அத்ரிக்கான பீகார் சட்டமன்ற உறுப்பினராக இருந்தார்.  
2005ஆம் ஆண்டில், கொலை வழக்கில் சிறையில் இவரது கணவர் ராஜேந்திர பிரசாத் யாதவ் அடைக்கப்பட்ட போது இவர் சட்டமன்ற உறுப்பினர் ஆனார்.  
2021ஆம் ஆண்டில், தேவி கொலைக்காகச் சிறையில் அடைக்கப்பட்டார். சிறையிலிருந்தபோது 57 வயதில் கோவிட்-19 நோயால் இறந்தார்.
# லாக்டன் நிறுவனங்கள்

**லாக்டன்** என்பது காப்பீடு, இடர் மேலாண்மை மற்றும் பணியாளர் நலன்களை வழங்கும் ஒரு அமெரிக்க நிறுவனம் ஆகும். இது உலகின் மிகப்பெரிய தனியார் காப்பீட்டு தரகு நிறுவனமாகும். இதன் கேன்சஸ் நகரம் (மிசூரி) தலைமையகம் தவிர 130க்கும் மேற்பட்ட அலுவலகங்களை இயக்குவதோடல்லாமல் 140க்கும் மேற்பட்ட நாடுகளில் வர்த்தகம் செய்கிறது. தற்போது லாக்டனில் உலகம் முழுவதுமாக 10,750க்கும் அதிகமானோர் பணிபுரிகின்றனர்.  
இந்த நிறுவனம் 1966இல் ஜேக் லாக்டன் என்பவரால் நிறுவப்பட்டது. இது உலகின் 8வது பெரிய காப்பீட்டு தரகு நிறுவனமாக உள்ளது. இடர் மேலாண்மை, விபத்து, உத்தரவாதம், தொழில்முறை இழப்பீடு போன்றவை உள்ளிட்ட பலவகை சேவைகளுடன் லாக்டன் பரந்த அளவிலான தொழிலகங்களுக்கு சேவை செய்கிறது. 50 ஆண்டுகளுக்கும் மேலாக லாக்டன் கரிம வளர்ச்சியைப் பதிவுசெய்து வருகின்றது. 2022 நிதியாண்டில் லாக்டனின் உலகளாவிய வருவாய் $3.1 பில்லியனை எட்டியது
# லாக்டன் நிறுவனங்கள்

## வரலாறு

1966இல் ஜேக் லாக்டன் (1942-2004) லாக்டன் காப்பீட்டை நிறுவினார். 24 வயதாகி இருந்த அவர், 1964 இல் மிசூரி கேன்சஸ் நகர பல்கலைக்கழகத்தில் பொருளியலில் பட்டம் பெற்றார்.  
லாக்டன் 1979இல் டென்வரில் ஒரு அலுவலகத்தை வெற்றிகரமாக நிறுவிய பிறகு நாடு முழுவதும் வர்த்தகத்தை விரிவுபடுத்தத் தொடங்கினார். புதிய பகுதிகளில் வெற்றிகரமான வர்த்தகத் தலைவர்களைக் கண்டறிந்து அவர்களை ஆட்சேர்ப்பு செய்து புதிய அலுவலகங்களை நிறுவுவதில் லாக்டன் கவனம் செலுத்தியது. இன்றும் இந்த வர்த்தக மாதிரியைத்தான் லாக்டன் நிறுவனம் கடைபிடிக்கிறது.  
2006ஆம் ஆண்டில், அலெக்சாண்டர் ஃபோர்ப்ஸ் பன்னாட்டு இடர் சேவைகள் என்ற நிறுவனத்தை கையகப்படுத்தியதன் மூலம் லாக்டன் உலகளவில் விரிவடைந்து, உலகின் மிகப்பெரிய தனியாருக்கு சொந்தமான தரகராக மாறியது.
# இராஜ் குமார் ரே

**இராஜ் குமார் ரே** (*Raj Kumar Ray*) அல்லது **இராஜ் குமார் யாதவ்** என்பவர் ஓர் இந்திய அரசியல்வாதியும் பீகார் முன்னாள் சட்டமன்ற உறுப்பினரும் ஆவார். இவர் 11 பிப்ரவரி 1972-ல் பீகார் மாநிலம் சமாசுதிபூர் மாவட்டத்தில் பிறந்தார். இவர் 2010 முதல் 2020 வரை ஐக்கிய ஜனதா தளம் சார்பில் ஹசன்பூர் தொகுதியில் போட்டியிட்டு பீகார் சட்டமன்றத்தின் உறுப்பினராக இருந்தார்.
# மஞ்சள் காது கொண்டைக்குருவி

**மஞ்சள் காது கொண்டைக்குருவி** (***பைக்னோனோடசு பென்சிலாடசு***) என்பது பாசரைன் பறவைகளின் கொண்டைக்குருவி குடும்பத்தில் உள்ள பறவைச் சிற்றினமாகும். இது இலங்கையின் மலைப்பகுதிகளில் வாழும் அகணிய உயிரி ஆகும். இதன் பொதுவான பெயர் கொண்டைக்குருவியின் மாற்றுப் பெயராகவும் பயன்படுத்தப்படுகிறது.
# மஞ்சள் காது கொண்டைக்குருவி

## வகைப்பாட்டியல்

மஞ்சள் காது கொண்டைக்குருவி முன்பு *கெலார்ட்டியா* என்ற ஒற்றைச் சிற்றினப் பேரினத்தில் வகைப்படுத்தப்பட்டது. இது மருத்துவர் ஈ. எப். கெலார்ட்டின் நினைவாகப் பெயரிடப்பட்டது. மஞ்சள் காது கொண்டைக்குருவிக்கான மாற்றுப் பெயர்களில் **சிலோன் கொண்டைக்குருவி**, **இலங்கை** **கொண்டைக்குருவி** மற்றும் **மஞ்சள்-குஞ்ச கொண்டைக்குருவி** ஆகியவை அடங்கும்.
# மஞ்சள் காது கொண்டைக்குருவி

## பரவல்

மஞ்சள் காது-கொண்டைக்குருவி இலங்கையில் மட்டுமே காணப்படும் அகணிய உயிரி ஆகும். இது இலங்கையில் காணப்படும் புல்புல்களில் மிகவும் பொதுவானது. இது காடு மற்றும் மரங்கள் நிறைந்த விவசாய நிலங்களின் பறவை ஆகும். இதன் வரம்பு கட்டுப்பட்டதாக இருந்தபோதிலும், இது நுவரெலியாவில் உள்ள ஓட்டன் சமவெளி தேசிய வனம், பிதுருதலாகல சிகரம், நிலவு சமவெளி மற்றும் விக்டோரியா பூங்கா போன்ற இடங்களில் மிகவும் எளிதாகக் காணப்படுகிறது மற்றும் பாறை மலைகளில் காணப்படுகிறது.
# மஞ்சள் காது கொண்டைக்குருவி

## விளக்கம்

மஞ்சள் காது கொண்டைக்குருவி சுமார் நீளமும், நீண்ட வாலும் கொண்டது. இது ஆலிவ் மேல் பகுதிகளையும் மஞ்சள் நிறத்தின் கீழ்ப் பகுதிகளையும் கொண்டுள்ளது. தலையின் கிரீடம் சாம்பல் நிறமானது. மேலும் மஞ்சள் காது குஞ்சம் மற்றும் கண்ணுக்குக் கீழே ஒரு மஞ்சள் திட்டு உள்ளது. கண்ணுக்கு எதிரே ஒரு வெள்ளைக் குஞ்சம் உள்ளது. தொண்டை வெண்மையாக இருக்கும்.  
ஆண் பெண் பறவைகள் இறகுகளில் ஒத்தவை. ஆனால் இளம் பறவைகள் முதிர்வடைந்த பறவைகளை விட மந்தமானவை.
# மஞ்சள் காது கொண்டைக்குருவி

## நடத்தை மற்றும் சூழலியல்

மஞ்சள் காது கொண்டைக்குருவி புதரில் கூடு ஒன்றில் பொதுவாக இரண்டு முட்டைகளுடன் கூடு கட்டும். இவை பழங்கள் மற்றும் பூச்சிகளை உண்கின்றன. கூடுகள் திறந்த மற்றும் கோப்பை வடிவில் இருக்கும். வேர்கள் மற்றும் லைகன் போன்ற பொருட்கள் கூடுகளைக் கட்டுவதற்குப் பயன்படுத்தப்படுகின்றன. இனப்பெருக்க காலம் பொதுவாகப் பிப்ரவரி-மே மற்றும் ஆகத்து-அக்டோபர் மாதங்களில் நிகழ்கிறது.
# மஞ்சள் காது கொண்டைக்குருவி

## கலாச்சார குறிப்புகள்

10- ரூபாய் இலங்கை தபால்தலையில் மஞ்சள் காது கொண்டைக்குருவி படம் அச்சிடப்பட்டது. மேலும் இலங்கையின் புதிய ரூபாயில் ரூ5000 தாளிலும் அச்சிடப்பட்டுள்ளது.
# துத்தநாக பெர்குளோரேட்டு

**துத்தநாக பெர்குளோரேட்டு** (*Zinc perchlorate*) என்பது Zn(ClO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். அறுநீரேற்றாக இது உருவாகிறது.
# துத்தநாக பெர்குளோரேட்டு

## தயாரிப்பு

துத்தநாக ஆக்சைடு அல்லது துத்தநாக கார்பனேட்டை பெர்குளோரிக் அமிலத்தில் கரைத்தால் துத்தநாக பெர்குளோரேட்டு உருவாகும்:  
- <chem>ZnO + 2HClO4 -> Zn(ClO4)2 + H2O</chem>  
- <chem>ZnCO3 + 2HClO4 -> Zn(ClO4)2 + H2O + CO2</chem>
# துத்தநாக பெர்குளோரேட்டு

## வேதிப்பண்புகள்

உயர் வெப்பநிலைக்கு சூடாக்கப்படும் போது இச்சேர்மம் சிதைவடைகிறது. துத்தநாக பெர்குளோரேட்டு மிகவும் வலுவாக சூடேற்றப்பட்டால் வெடிக்க நேரிடலாம்.  
தாமிர பெர்குளோரேட்டு மற்றும் காரீய பெர்குளோரேட்டு போன்ற மற்ற பெர்குளோரேட்டுகளைப் போலவே, துத்தநாக பெர்குளோரேட்டுகளும் ஈரமுறிஞ்சுகின்றன.  
8-அமினோகுயினோலின், முக்கார்போ ஐதரசைடு மற்றும் டெட்ராபீனைலெத்திலீன் டெட்ராடிரையசோல் போன்ற ஈந்தணைவிகளுடன் துத்தநாக பெர்குளோரேட்டு ஒருங்கிணைவுச் சேர்மங்களை உருவாக்குகிறது.
# துத்தநாக பெர்குளோரேட்டு

## இயற்பியல் பண்புகள்

Zn(ClO<sub>4</sub>)<sub>2</sub>·6H<sub>2</sub>O என்ற வாய்ப்பாட்டைக் கொண்ட அறுநீரேற்றாக துத்தநாக பெர்குளோரேட்டு உருவாகிறது.
துத்தநாக பெர்குளோரேட்டு ஒரு நீருறிஞ்சும் திண்மப் பொருளாக நிறமற்றும், மணமற்றும் காணப்படுகிறது. நீரில் கரைகிறது. குறைந்த எடையுள்ள ஆல்ககால்களை உருவாக்குகிறது.
# துத்தநாக பெர்குளோரேட்டு

## பயன்கள்

துத்தநாக பெர்குளோரேட்டு ஒரு வினையூக்கியாகவும் ஆக்சிசனேற்றியாகவும் பயன்படுத்தப்படுகிறது.
# அச்சன்

**அச்சன்** (*Achan*) என்பது கேரளத்தின் சில அரசப் பரம்பரையினருக்கு அளிக்கப்பட்ட பட்டப்பெயராகும். முக்கியமாக, இப்பெயர் நாயர் அரசர்களால் பயன்படுத்தப்பட்டது. புகழ்பெற்ற அச்சன்களில் கோழிக்கோட்டின் சமோரின் பரம்பரை முதன்மை அமைச்சராக இருந்த மன்காட் அச்சனும், கொச்சி மகாராசாவின் கீழ் அரசராகவும் முதன்மை அமைச்சராகவும் இருந்த பாலியத்தச்சனும் அடங்குவர். பாலக்காட்டின் அரசகுடும்பத்தினரான சேக்கரி வர்மாக்களும் அச்சன் என்ற பெயரைக் கொண்டிருந்தனர்
# சண்முகபாண்டியன்

**சண்முகபாண்டியன்** (*Shanmuga Pandian*, 06 ஏப்ரல் 1993) என்பவர் தமிழ்நாட்டுத் திரைப்பட நடிகர் ஆவார். இவர் நடிகர் விஜயகாந்தின் இளைய மகன் ஆவார்.
# சண்முகபாண்டியன்

## தனிப்பட்ட வாழ்க்கை

சண்முகபாண்டியன் 1993, ஏப்ரல் 06 ஆம் நாளில் நடிகர் விசயகாந்து, பிரேமலதா விஜயகாந்த் ஆகியோர்க்கு சென்னையில் பிறந்தார். இவர் லயோலா கல்லூரியில் பட்டப்படிப்பை படித்தார்.
இவருக்கு விஜய் பிரபாகர் என்ற மூத்த சகோதரனும் உள்ளார்.
# சண்முகபாண்டியன்

## திரைப்பட வாழ்க்கை

இயக்குநர் சுரேந்திரன் இயக்கிய சகாப்தம் என்ற திரைப்படத்தில் கதாநாயகனாக அறிமுகமானார்.
# சண்முகபாண்டியன்

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2015 | *சகாப்தம்* | சகா |  |
| 2018 | *மதுர வீரன்* | துரை |  |
| 2019 | *மித்ரன்* | படப்பிடிப்பில் |  |
| 2023 | *குற்றப்பரம்பரை* | வெப்சீரிஸ் |  |
| 2024 | *படை தலைவன்* | படப்பிடிப்பில் |  |
# ஒளியியல் வட்டணை

**ஒளியியல் வட்டணை** *(halo orbit)*என்பது மூன்று பொருள் வட்டணை இயக்கவியல் சிக்கலில் L<sub>1</sub>, L<sub>2</sub> அல்லது L<sub>3</sub> இலாக்ரேஞ்ச் புள்ளிகளில் ஒன்றுக்கு அருகில் அமையும் பருவமுறை முப்பருமான வட்டணை ஆகும். ஒரு இலாக்ரேஞ்ச் புள்ளி என்பது வெற்று விண்வெளியில் ஒரு புள்ளி மட்டுமே என்றாலும் , அதன் தனித்த பண்பு என்னவென்றால் , அதை ஒரு இலிசாஜசு வட்டணை அல்லது ஒரு ஒளிவட்ட வட்டணை வழி சுற்றிவர முடியும். இரண்டு கோள் உடல்களின் ஈர்ப்பு விசை, ஒரு விண்கலத்தில் உள்ள கோரியோலிசு விசை, மையவிலக்கு விசை இடையிலான தொடர்புகளின் விளைவாக இவை கருதப்படுகின்றன. சூரியன் - புவி வட்டணை செயற்கைக்கோள் அமைப்பு அல்லது புவி - நிலா - வட்டணையில் செயற்கைக்கோள் அமைப்பைப் போன்ற எந்த மூன்று பொருள் அமைப்பிலும் இவ்வகை வட்டணைகள் உள்ளன. ஒவ்வொரு இலாக்ரேஞ்ச் புள்ளியிலும் வடக்கு, தெற்கு ஒளிவட்டத் தடவழிகளின் தொடர்ச்சியான குடும்பங்கள் உள்ளன. ஒளியியல் வட்டணைகள் நிலையற்றதாக இருப்பதால் , ஒரு செயற்கைக்கோளை வட்டனையில் வைத்திருக்லுந்துபொறிகளைப் பயன்படுத்தி நிலையத்தைப் பேண வேண்டியிருக்கலாம்.  
ஒளிவட்டத் தடவழியில் உள்ள பெரும்பாலான செயற்கைக்கோள்கள் அறிவியல் நோக்கங்களுக்காக பணி செய்கின்றன - எடுத்துக்காட்டாக விண்வெளி தொலைநோக்கிகள்.
# ஒளியியல் வட்டணை

## வரையறையும் வரலாறும்

1973 ஆம் ஆண்டில் ஃபர்குஹர் மற்றும் அகமது கமெல் ஆகியோர் ஒரு லிஸாஜஸ் சுற்றுப்பாதையின் விமான வீச்சு போதுமானதாக இருக்கும்போது , விமானத்திற்கு வெளியே ஒரு தொடர்புடைய வீச்சு இருக்கும் , அது அதே காலத்தைக் கொண்டிருக்கும் , எனவே சுற்றுப்பாதை ஒரு லிஸாஜஸ்ச சுற்றுப்பாதையாக இருப்பதை நிறுத்தி தோராயமாக ஒரு நீள்வட்டமாக மாறியது. 1984 ஆம் ஆண்டில் இந்த ஒளிவட்டப்பாதைகளை பிரதிநிதித்துவப்படுத்த அவர்கள் பகுப்பாய்வு வெளிப்பாடுகளைப் பயன்படுத்தினர். கேத்லீன் ஹோவெல் இன்னும் துல்லியமான பாதைகளை எண்ணியல் ரீதியாக கணக்கிட முடியும் என்பதைக் காட்டினார். கூடுதலாக , இரண்டு உடல்களின் வெகுஜனங்களுக்கிடையேயான விகிதத்தின் பெரும்பாலான மதிப்புகளுக்கு (பூமி மற்றும் சந்திரன் போன்றவை) நிலையான சுற்றுப்பாதைகளின் வரம்பு இருப்பதை அவர் கண்டறிந்தார்.  
சீனா முதல் தகவல்தொடர்பு அஞ்சற் செயற்கைக்கோளான கியூக்கியாவோவை புவி - நிலா எல் 2 புள்ளியைச் சுற்றி ஒரு ஒளியியல் வட்டணையில் வைத்தபோது பர்குகரின் ம்தல் எண்ணக்கரு இறுதியாக நடைமுறைபடுத்தப்பட்டது. 2019, ஜனவரி 3, அன்று சாங் 4 விண்கலம் புவியுடன் தொடர்பு கொள்ள கியூக்வியோ அஞ்சற் செயற்கைக்கோளைப் பயன்படுத்தி நிலாவின் அப்பால் உள்ள உள்ள வான் கார்மன் குழிப்பள்ளத்தில் தரையிறங்கியது.  
2022, ஜனவரி 24 அன்று சூரியன் -புவி எல். 2 புள்ளியைச் சுற்றி ஒரு ஒளிவட்டப்பாதையில் நுழைந்தது. யூக்ளிட் 2023 ஆகத்தில் இதே போன்ற வட்டனையில் நுழைந்தது.  
இந்தியாவின் விண்வெளி நிறுவனமான இசுரோ , எல் 1 ஐச் சுற்றியுள்ள ஒளியியல் வட்டணையில் இருந்து சூரியனைப் பற்றி ஆய்வு செய்ய ஆதித்யா - எல்1 1 ஐ விண்ணில் செலுத்த திட்டமிட்டுள்ளது.
# வியாசு தியோ பிரசாத்

**வியாசு தியோ பிரசாத்** (*Vyas Deo Prasad*) என்றும் **வியாசு தியோ பிரசாத் குஷ்வாஹா** அழைக்கப்படுபவர் இந்திய அரசியல்வாதியும் பீகார் மேனாள் சட்டமன்ற உறுப்பினரும் ஆவார். இவர் ஏப்ரல் 2008 முதல் நவம்பர் 2010 வரை பீகார் அரசாங்கத்தில் முன்னாள் அமைச்சர் ஆவார். இவர் 2005, 2010, 2015 எனத் தொடர்ச்சியாக மூன்று தேர்தல்களில் பீகார் சட்டப் பேரவைக்கு சீவான் தொகுதியிலிருந்து உறுப்பினராகத் தேர்ந்தெடுக்கப்பட்டார். 2020 பீகார் சட்டப் பேரவைத் தேர்தலில், அவத் பிகாரி சௌத்ரியிடம் தேர்தலில் தோல்வியடைந்த ஓம் பிரகாஷ் யாதவுக்கு ஆதரவாக, சிவான் தொகுதியில் போட்டியிட இவருக்கு வாய்ப்பு மறுக்கப்பட்டது.
# சுதாய் யாதவ்

**சுதாய் யாதவ்** (*Suday Yadav*) என்பவர் இந்திய அரசியல்வாதியும் பீகார் சட்டப் பேரவை உறுப்பினரும் ஆவார். இவர் பீகார் சட்டப் பேரவைத் தேர்தலில் தனது தந்தை முத்ரிகா சிங் யாதவ் 2018-ல் இறந்த பிறகு ஜெகனாபாத் தொகுதிக்கு நடைபெற்ற சட்டப் பேரவைத் தேர்தலில் போட்டியிட்டு வெற்றி பெற்றார். பின்னர் 2020ஆம் ஆண்டு நடைபெற்ற சட்டப் பேரவை பொதுத் தேர்தலிலும் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார்.
# ஆடை (திரைப்படம்)

***ஆடை*** என்பது 2019ஆம் ஆண்டு இரத்தின குமார் எழுதி, இயக்கியதும் வீ ஸ்டுடியோஸின் தயாரிப்பிலும் வெளியான இந்திய தமிழ் மொழி பரபரப்பூட்டும் திரைப்படமாகும். இந்தப் படத்தின் மூலம் அறிமுகமான ஊர்க்கா இசைக்குழுவுடன் இணைந்து பிரதீப் குமார் படத்தின் ஒலிப்பதிவை கையாண்டுள்ளார். அமலா பால் முக்கிய வேடத்தில் நடிக்கிறார். 19 சூலை 2019 அன்று வெளியான இப்படம் பார்வையாளர்கள் மற்றும் விமர்சகர்களிடமிருந்து நேர்மறையான விமர்சனங்களைப் பெற்றது என்றாலும் பாக்ஸ் ஆபிஸில் சராசரியாகத் தான் ஓடியது.
# ஆடை (திரைப்படம்)

## கதை சுருக்கம்